רנדל תומסון

רנדל תומסון (באנגלית: Randall Thompson; 21 באפריל 1899 – 9 ביולי 1984) היה מלחין אמריקאי.

 קורות חייו 
תומסון למד באוניברסיטת הרווארד, עבד כמורה למוזיקה ומנצח מקהלה בוולסלי קולג' וקיבל תואר דוקטור מבית הספר למוזיקה של אוניברסיטת רוצ'סטר. בהמשך לימד מוזיקה במכון קרטיס למוזיקה בפילדלפיה, באוניברסיטת וירג'יניה ובהרווארד. 

תומסון חיבר שלוש סימפוניות ומספר רב של יצירות ווקאליות, ביניהן "צוואת חירות" ו"ממלכת השלווה", בהשראת ציור של אדוארד היקס. הוא נודע בעיקר ביצירותיו המקהלתיות, שהמוכרת ביותר בהן היא המזמור הללויה, שנכתב בהזמנת סרגיי קוסביצקי לחנוכת מרכז המוזיקה ברקשייר בטנגלווד. כן כתב את האופרות "סולומון ובאלקיס" ו"חזיון הלידה לפי לוקאס". 

ליאונרד ברנשטיין ולוקס פוס  היו בין תלמידיו של תומסון בהרווארד.

רשימת יצירות
אופרות
 סולומון ובאלקיס
 חזיון הלידה לפי לוקאס

סימפוניות
 סימפוניה מס' 1
 סימפוניה מס' 2 - 1931
 סימפוניה מס' 3

רביעיות מיתרים
 רביעייה מס' 1 ברה מינור
 רביעייה מס' 2 בסול מז'ור (1967)

קישורים חיצוניים



קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מלחינים אמריקאים
קטגוריה:מורים למוזיקה
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת רוצ'סטר
קטגוריה:סגל אוניברסיטת הרווארד
קטגוריה:סגל אוניברסיטת וירג'יניה
קטגוריה:סגל מכון קרטיס למוזיקה
קטגוריה:זוכי מלגת גוגנהיים
קטגוריה:אמריקאים שנולדו ב-1899
קטגוריה:אמריקאים שנפטרו ב-1984